Rikunarita-ORG/Wikinium huggingface dataset:
# Anna Pawlowna Pawlowa

D Anna Pawlowa, 1912
D **Anna Pawlowna Pawlowa** (Анна Павловна Павлова, äigetlig russisch Анна Матвеевна Павлова *Anna Matwejewna Pawlowa,* in westlige Sprooche vilmol **Anna Pavlova** transkribiert; \* 31. Jännerjul./ 12. Februar 1881greg. z Sankt Petersburg; † 23. Januar 1931 in Den Haag), isch e russischi Mäisterdänzere vom klassische Ballett gsi.

D Anna Pawlowa isch vo 1899 Mitgliid im Ansambel vom St. Petersburger Mariinski-Theater gsi. Si het im *Der Nussknacker*, *Raimonda*, *Giselle*, *La Bayadère* u. a. danzt. Under em Michel Fokine het si gröösseri Partie überchoo, u. a. in *Les Sylphides* und *Ägyptische Nächte*. 1907 het dr Fokine für si s bekannte Solo *Dr stärbend Schwan* us em *Le carnaval des animaux* (1886) vom Camille Saint-Saëns inszeniert.

Vo 1908 isch si in ganz Öiropa ufdräte und internazional berüemt worde. Wo dr Sergej Djagilew 1909 z Bariis *Les Ballets Russes* gründet het, häi dr Vaslav Nijinsky und d Anna Pawlowa die füerende Rolle übernoo. D *Ballets Russes* si zu äinere vo de berüemtiste und erfolgriichste Ballettkompanie in iirer Zit worde.

## Litratuur

* Barbara Beck: *Die berühmtesten Frauen der Weltgeschichte: Vom 18. Jahrhundert bis heute*. Marix, Wiesbade 2008, S. 76-78, ISBN 978-3-86539-942-7.

## Weblingg

 **Commons: Anna Pawlowa** – Album mit Multimediadateie
* Bilder vu Anna Pawlowna Pawlowa In: *Virtual History*
* Biografii, Zitig *Neue Vision*, 20. Januar 2011 (russisch)
* *Pawlowa-Neuheiten*, Vossische Zeitung, Morgen-Usgoob, 3. Januar 1927, S. 3.

|  |  |
| --- | --- |
|  | Dä Artikel basiert uff ere fräie Übersetzig vum Artikel „Anna\_Pawlowna\_Pawlowa“ vu de dütsche Wikipedia. E Liste vu de Autore un Versione isch do z finde. |